उहुद की लड़ाई
उहुद की लड़ाई (अंग्रेज़ी: Battle of Uhud) (23 मार्च 625) को उहुद पहाड़ के उत्तर की घाटी के पास रेगिस्तान में में मदीना के मुसलमानों और मक्का के कुरैश के बीच लड़ी गई थी। इन दोनों पक्षों का नेतृत्व क्रमशः हजरत मुहम्मद और अबू सुफियान इब्न हर्ब ने किया था। इस्लाम के इतिहास में यह दूसरी बड़ी लड़ाई है। इससे पहले 624 में इन दोनों पक्षों के बीच बद्र की जंग लड़ी गई थी। उस हार का बदला लेने के लिये ये लड़ाई हुई थी इसका नतीजा बगेर हार जीत का रहा था। विरोधी अधिक संख्या में होने के बावजूद, मुसलमान शुरू में सफल रहे और मक्का के सैनिकों को पीछे हटने के लिए मजबूर होना पड़ा। मुस्लिम सेना की ओर से एक गलत कदम, जब जीत इतनी करीब थी, एक गलती ने लड़ाई का रुख मोड़ दिया। पैगंबर मुहम्मद ने परिणाम की परवाह किए बिना मुस्लिम तीरंदाजों को अपने पदों से नहीं हटने का निर्देश दिया। लेकिन उनके पद छोड़ने के बाद, मक्का सेना के कमांडरों में से एक, ख़ालिद बिन वलीद को जो बाद में मुसलमान हो गए थे मुसलमानों पर हमला करने का मौका मिला, जिसके परिणामस्वरूप मुसलमानों में अराजकता फैल गई। इस दौरान कई मुसलमान मारे गए। पैगंबर मुहम्मद खुद घायल हो गए थे। मुसलमान उहुद पर्वत की ओर पीछे हट गए। विरोधी मक्कन सेना लौट गई। इस लड़ाई के बाद, 627 में खंदक़ की लड़ाई में दोनों सेनाएं फिर से मिलीं।